पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को एसपी संतोष सिंह ने थाना, चौकी प्रभारियों की वर्चुअल मीटिंग लेकर कंटेनमेंट जोन में नियमों की अनदेखी करने वालों पर सख्त कार्रवाई करने निर्देशित किया था। निर्देशों के पालन में छाल टीआई विवेक पाटले ने कंटेनमेंट जोन चन्द्रशेखरपुर ऐडू में बैरिकेड में लगे लकड़ी, रस्सी को हटाकर कोविड-19 गाइडलाइन का उल्लंघन करने वालों के विरूद्ध धारा 269,270,34 के तहत अपराध पंजीबद्ध कर गिरफ्तारी की है।
जानकारी के मुताबिक ग्राम पंचायत चन्द्रशेखरपुर ऐडू को प्रशासन द्वारा कन्टेन्टमेंन्ट जोन घोषित किया गया है। जिसका पालन करते हुए ग्राम के सरपंच एवं अन्य ग्रामीणों द्वारा गांव के मुख्य मार्ग में रस्सी, लकडी लगाकर बैरिकेड बनाया गया है। जिसे गांव के सनत राठिया, दानी राम राठिया, डमरूधर राठिया ने 5 मई को बेरिकेड्स में लगी लकड़ी, रस्सी हटा दी। गांव में कोरोना महामारी फैले होने की जानकारी के बावजूद आरोपियों ने ये गलती की थी। ऐसी लापरवाही रायगढ़ के कंटेनमेंट घोषित किए गए इलाकों में भी कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn